title: Odluka Vijeća (ZVSP) 2016/1745 od 29. rujna 2016. o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju

text:
               30.9.2016

               HR

               Službeni list Europske unije

               L 264/29

         ODLUKA VIJEĆA (ZVSP) 2016/1745
   od 29. rujna 2016.
   o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 1. listopada 2015. donijelo Odluku (ZVSP) 2015/1763 (1), u vezi s mjerama ograničavanja s obzirom na stanje u Burundiju.

               (2)

               Na temelju preispitivanja Odluke (ZVSP) 2015/1763 mjere ograničavanja trebalo bi produljiti do 31. listopada 2017.

               (3)

               Odluku Vijeća (ZVSP) 2015/1763 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. drugi stavak Odluke Vijeća (ZVSP) 2015/1763 zamjenjuje se sljedećim:

      „Ova Odluka primjenjuje se do 31. listopada 2017.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 29. rujna 2016.

            Za Vijeće

            Predsjednik

         P. ŽIGA

      (1)  Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).


title: 98/142/EZ: Odluka Vijeća od 26. siječnja 1998. koja se odnosi na zaključivanje Sporazuma o međunarodnim normama humanog stupičarenja zaključenog između Europske zajednice, Kanade i Ruske Federacije i Prihvaćenog zapisnika između Kanade i Europske zajednice o potpisivanju navedenog Sporazuma

text:
               11/Sv. 126

               HR

               Službeni list Europske unije

               73

         31998D0142

               L 042/40

               SLUŽBENI LIST EUROPSKE UNIJE

         ODLUKA VIJEĆA
   od 26. siječnja 1998.
   koja se odnosi na zaključivanje Sporazuma o međunarodnim normama humanog stupičarenja zaključenog između Europske zajednice, Kanade i Ruske Federacije i Prihvaćenog zapisnika između Kanade i Europske zajednice o potpisivanju navedenog Sporazuma
   (98/142/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 110.a u vezi s prvom rečenicom njegovog članka 228. stavka 2. i prvim podstavkom članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir Odluku Vijeća iz lipnja 1996. o utvrđivanju smjernica za vođenje pregovora i ovlašćivanju Komisije za pregovaranje o sporazumu o međunarodnim normama humanog stupičarenja s Kanadom, Ruskom Federacijom, Sjedinjenim Američkim Državama i svakom drugom zainteresiranom državom,
   budući da se Uredba (EEZ) br. 3254/92 od 4. studenoga 1991. kojom se zabranjuje korištenje stupica u Zajednici i unos u Zajednicu krzna i robe proizvedene od određenih divljih životinjskih vrsta podrijetlom iz zemalja u kojima ih love pomoću stupica ili metoda stupičarenja koje ne zadovoljavaju međunarodne norme humanog stupičarenja (3), a posebno druga alineja njezinog članka 3. stavka 1., odnosi na međunarodno usuglašene norme humanog stupičarenja s kojima metode stupičarenja koje se koriste u trećim zemljama koje nisu zabranile stupice moraju biti usklađene kako bi te zemlje mogle u Zajednicu izvoziti krzna i proizvode proizvedene od određenih životinjskih vrsta;
   budući da 1. siječnja 1996. međunarodna norma humanog stupičarenja nije postojala; budući da je takvo stanje značilo da treće zemlje nisu imale načina jamčiti da su metode koje se na njihovom području rabe u lovu pomoću stupice na vrste navedene u Prilogu I. Uredbi (EEZ) br. 3254/91 usklađene s međunarodno usuglašenim normama stupičarenja;
   uzimajući u obzir Uredbu o izmjeni Uredbe (EEZ) br. 3254/91 dostavljenu Vijeću 12. siječnja 1996.;
   budući da je Sporazum koji se nalazi u Prilogu ovoj Odluci u skladu s gore spomenutim smjernicama za vođenje pregovora; budući da on, dakle, udovoljava pojmu međunarodno usuglašenih normi humanog stupičarenja koji se spominje u drugoj alineji članka 3. stavka 1. Uredbe (EEZ) br. 3254/91.;
   budući da je osnovna svrha Sporazuma utvrditi usklađene tehničke norme koje pružaju dostatnu razinu zaštite dobrobiti životinja uhvaćenih u stupicu i urediti kako proizvodnju tako i uporabu stupica, i strankama olakšati međusobnu trgovinu stupicama, krznom i proizvodima proizvedenim od vrsta koje su obuhvaćene ovim Sporazumom;
   budući da primjena ovog Sporazuma zahtijeva uspostavljanje terminskog plana za ispitivanje i certifikaciju usklađenosti stupica s normama utvrđenim u Sporazumu te zamjenu stupica koje nisu certificirane;
   budući da je do stupanja na snagu Sporazuma između sve tri ugovorne stranke nužno da se Sporazum čim prije počne primjenjivati između Kanade i Europske zajednice;
   budući da Sporazum o međunarodnim normama humanog stupičarenja između Europske zajednice, Kanade i Ruske Federacije i Prihvaćeni zapisnik između Kanade i Europske zajednice koji se odnosi na potpisivanje Sporazuma treba odobriti,
   ODLUČILO JE:
   Članak 1.
   Ovime se odobravaju Sporazum o međunarodnim normama humanog stupičarenja između Europske zajednice, Kanade i Ruske Federacije i Prihvaćeni zapisnik između Kanade i Europske zajednice koji se odnosi na potpisivanje Sporazuma.
   Tekstovi Sporazuma i Prihvaćenog zapisnika priloženi su ovoj Odluci zajedno s izjavama koje se polažu nakon potpisivanja Sporazuma.
   Članak 2.
   Predsjednik Vijeća polaže instrument sklapanja kako je utvrđeno člankom 17. stavkom 2. Sporazuma.

      Sastavljeno u Bruxellesu 26. siječnja 1998.

            Za Vijeće

            Predsjednik

         R. COOK

      (1)  SL C 207, 8.7.1997., str. 14.

      (2)  SL C 14, 19.1.1998.

      (3)  SL L 308, 9.11.1991., str. 1.